Äiti.
Isä.
Bingo.
Bluey.
Bluey, opetan sinut pelaamaan shakkia.
- Mikä sakki on? - Ei sakki, vaan shakki.
Niin, sakki.
Hyvä on. Opetan sinua pelaamaan sakkia.
- Ai, se on kuin tammipeli. - Niin, mutta paljon vaikeampi.
Bluey on ehkä vähän nuori siihen.
Miten vanha olet?
- Etkö tiedä, miten vanha lapsesi on? - Luulen tietäväni, mutta kerro sinä.
- Olen kuusi. - Oletko yhä kuusi?
- Olen melkein seitsemän. - Eiköhän se riitä.
Miksi haluat opettaa Blueylle shakkia?
Koska fiksut pelaavat shakkia.
- Saanko minä pelata? - Hän on viisi.
Et ehkä ole tarpeeksi vanha shakkiin, mutta voit katsoa meidän peliämme.
- Ei hätää, Bingo. Voit auttaa minua. - Voi, Bluey.
Kiitos, Bluey. Missä noppa on?
Tämän jakson nimi on: Sakki.
Esittelen nappulat.
- Keitä nuo kaljupäät ovat? - Ne ovat moukkia.
- Toukkiako? - Ei toukkia, vaan moukkia.
Hei, pikkutoukka.
Moukkia voi siirtää yhden ruudun eteenpäin.
Joskus kaksi, mutta vain ensimmäisellä vuorolla.
Ne syövät sivuttain. Näin.
Älä huoli siitä. Tämä tyyppi on...
- Hetkinen. Kuka tämä on? - Se on Charleville.
Ja tämä on Bonnie BomBom.
Charlevilleä ja Bonnie BomBomia ei ole kutsuttu.
- Heppa. - Minullakin on yksi.
- Se on siis ratsu. - Ei. Se on heppa.
- Sitä kutsutaan ratsuksi. - Ratsuhan on heppa.
- Totta. - Kaikkihan sen tietävät.
Sanoit, että fiksut pelaavat shakkia.
Olipa nimi mikä tahansa...
- Minun omani on Hoplaa. - Minun omani on Hoplaan tytär.
- Se liikkuu hyppäämällä. - Niin. Hepat tykkäävät hypätä.
- Kuka Linnapää on? - Se on torni.
Kutsun sitä Linnapääksi.
Hyvä on. Linnapää kulkee suoraan näin.
Eiväthän linnat liiku. Tämä peli on hämmentävä.
Niin on, Bingo. Ehkä haluat piirrellä.
Ei. Hän on joukkueessani.
Aivan. Aloitetaan. Noin. Sinun vuorosi, Bluey.
Haluan oman sakkijoukkueen.
On vain kaksi joukkuetta, Bingo. Ehkä voit vain katsella.
Ei hätää, Bingo. Katso. Heppoja on kaksi.
- Ja kaksi Linnapäätä ja tupsutonttua. - Lähettiä.
- Ja paljon toukkia. - Moukkia.
Tämä voi olla sinun joukkueesi, ja tämä on minun.
- Kiitos, Bluey. - Hyvä, Bluey.
- Katso. Se ei ole... - Anna olla.
- Hetkinen. On vain yksi kruunurouva. - Ja yksi hääkakun pää.
- Se on kuningas, ja se on kuningatar. - Kuningas ja kuningatar.
- Saanko kuningattaren, Bluey? - Toki.
- Kiitos. - Ette voi vain...
Olkoon.
- Käykö kuningas varmasti sinulle? - Käy.
Ei hätää, Bluey. Kuningas on pelilaudan tärkein nappula.
- Niinkö? - Niin.
- Montako ruutua se voi liikkua? - Vain yhden.
Vain yhdenkö? Olipa iso ruutu.
"Pitänee lepuuttaa kuninkaallisia jalkojani. Niitä väsyttää."
Kuningatar liikkuu niin pitkälle kuin haluaa mihin vain suuntaan.
Se on kätevää, koska hänen on tehtävä kaikki työt.
- Joko lopetit? - Jo.
Joka tapauksessa... Missä Bingo on?
- On hyvä sää piknikille. - Hei.
- Kuningatar voi mennä mihin vain. - Bluey, sinun vuorosi.
- Mitä teen? - Siirrä vain toukkaa, moukkaa.
Ei. Eteenpäin vain.
Noin. Minun vuoroni.
- Hei. - Jep. Sinun vuorosi.
Siirrän Hoplaan. Kipitikopiti.
Et voi mennä noin pitkälle, eikä kahta nappulaa siirretä kerralla.
Mutta Kalju haluaa käydä Kiiltopään luona. He ovat ystäviä.
- Ei. He ovat vihollisia. - Ei. He ovat ystäviä.
Heidän toukkansa ovat samassa tarhassa.
Hyvä on. He ovat ystäviä. Katsokaa. Näin syödään.
- Hoplaa. - Se vain aloittaa täältä takaa.
- Ei. Se on kuollut. - Kuoliko Hoplaa?
Ei tietenkään kuollut.
Niin. Ei se ole kuollut. Se on vain poissa pelistä.
Sanoinhan, että shakki on ehkä vaikeaa sinulle, Bingo.
Saat maksaa, nuori mies. Minun vuoroni. Aivan.
- Mihin voin siirtää? - Tähän tai tähän.
Pum. Noin.
Selvä. On tärkeää suojella nappuloita.
- Voin syödä sen näin. - Hoplaan tytär.
Niin, voin vain syödä sen.
- Entä tähän? - Syön senkin.
- Lopeta. - Näytän vain säännöt.
Ota kuningatar esiin, Bluey.
Aivan. On taas piknikin aika. Voiko se tehdä näin?
Jep, mutta suojelen sitä.
- Kuningattareni. - Voi ei.
- Ihanko oikeasti, Bandit? - Kuningas teki kunniatehtävän.
- Äiti, miten isä voitetaan? - Se on helppoa, Bluey.
- Taas se alkaa. - Voitan hänet neljällä siirrolla.
- Ensin siirrän tämän tyypin tänne. - Hyvä alku.
Siirrän tätä ja kysyn isältä: "Miksi haluat opettaa lapsille tämän pelin?"
Hän vastaa: "Fiksut pelaavat shakkia. Haluan lasteni olevan fiksuja."
Seuraava siirto: "Miksi haluat lasten olevan fiksuja?"
Tuo on huono siirto.
Tähän hän sanoo: "Tällä hetkellä te lapset olette toukkia."
"Mutta teistä tulee kuningattaria, enkä ole aina suojelemassa teitä."
"Teidän on siis pidettävä huolta itsestänne."
"Mutta nyt teen kaikkeni auttaakseni teitä."
- Shakkimatti. - Koska hän on hyvä kuningas.
- Ja sinä olet hyvä kuningatar. - Mutta surkea shakinpelaaja.
Onnistuit hyvin.
Työstä heidän päitään myöhemmin. Työstä nyt vain sydämiä.
- Tässä, Bingo. - Tervetuloa.
Ensinnäkin, et ole kuollut. Olet allasjuhlissa.
Suomennos: Päivi Salo